The Guardian

The Guardian ("Pelindung") ialah sebuah akhbar harian United Kingdom. Ia mula terbit pada tahun 1821 dengan nama The Manchester Guardian sehingga mendapat nama terkenal ia pada tahun 1959. Ia dan The Observer adalah sebahagian daripada Guardian Media Group milik Scott Trust - yayasan ini ditubuhkan pada 1936 untuk "menjamin kebebasan kewangan dan redaksi The Guardian untuk selama-lamanya" serta menjaga kebebasan kewartawanan dan nilai-nilai liberal The Guardian daripada campur tangan komersial dan politik".The Scott Trust: values and history, teks asal: "to secure the financial and editorial independence of the Guardian in perpetuity and to safeguard the journalistic freedom and liberal values of the Guardian free from commercial or political interference"

Akhbar ini ditubuhkan pada 1821 sebagai The Manchester Guardian di Manchester oleh John Edward Taylor, seorang saudagar kapas dengan bantuan kewangan oleh segolongan peniaga berfahaman tidak konformis diberi jolokan "Little Circle"; ia dibuka berikutan tindak balas daripada suatu peristiwa dahsyat di Dataran St. Peter, Manchester di mana ratusan penunjuk perasaan yang menuntut reformasi Parlimen di tempat berkenaan diserang pengawal berkuda diraja sehingga 18 orang maut. Salah satu akhbar di kota tersebut, Manchester Observer, begitu menonjol dalam sokongan radikalnya terhadap perjuangan para penunjuk perasaan tersebut; pihak polis memaksa penghentian penerbitan akhbar ini dan akhbar Guardian dibuka Taylor sebagai tindak balas penutupan ini. Nama ia ditukar kepada nama terkini pada 24 Ogos 1959 sebagai mencerminkan penumpuan menggiat liputan ia terhadap ehwal dalam dan luar negeri oleh akhbar tersebut.

Rujukan

Pautan luar
 Laman web rasmi akhbar